pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานการประชุมศูนย์บัญชาการติดตามสถานการณ์ครั้งที่ 17/2559
วันศุกร์ที่ 18 พฤศจิกายน 2559
รมต.นร.สุวพันธุ์ฯ เป็นประธานการประชุมศูนย์บัญชาการติดตามสถานการณ์ครั้งที่ 17/2559
รัฐบาลโดยการนําของ นรม. และทุกภาคส่วนจัดกิจกรรมปฏิญาณตนเพื่อรวมพลังแห่งความภักดี     22 พ.ย. 59 เวลา 08.00 น. พร้อมกันทั่วประเทศ
วันที่ (18 พฤศจิกายน 2559) เวลา 9.00 น. ณ ตึกสันติไมตรี (หลังใน) ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมศูนย์บัญชาการติดตามสถานการณ์ (ศตส.) ครั้งที่ 17/2559
ภายหลังเลิกการประชุมเวลาประมาณ 12.00 น. รัฐมนตรีประจําสํานักนายกรัฐมนตรีได้แถลงข่าวสรุปผลการประชุม ดังนี้
ที่ประชุมได้รับทราบรายงานความคืบหน้าในการดําเนินงานของส่วนราชการต่าง ๆ ที่ได้ปฏิบัติหน้าที่ในการกํากับดูแลเพื่ออํานวยความสะดวกประชาชนที่เดินทางมาถวายสักการะพระบรมศพฯ ณ พระที่นั่งดุสิตมหาปราสาท ภายในพระบรมมหาราชวัง ซึ่งเป็นไปด้วยความเรียบร้อยและในช่วงวันเสาร์ อาทิตย์ที่จะถึงนี้จะไม่มีการปิดการจราจรเต็มรูปแบบ แต่จะมีปิดการจราจรเฉพาะบริเวณถนน 8 สาย รอบสนามหลวง และขอความร่วมมือจากพี่น้องประชาชนที่จะนํารถยนต์ส่วนบุคคลเข้ามาจอดในบริเวณพื้นที่ถนนราชดําเนินหรือบริเวณใกล้เคียงสนามหลวง ซึ่งจะไม่อนุญาตให้จอดรถในทุกกรณี เพื่ออํานวยความสะดวกให้แก่รถขนส่งสาธารณะ รถตู้ หรือรถที่เป็นรถขนส่งมวลชนเป็นหลักเพื่อจะได้สามารถจอดรถรับส่งผู้โดยสารได้โดยสะดวกและมีความปลอดภัยขึ้น
พร้อมกันนี้ ที่ประชุมได้รับทราบรายงานของกรุงเทพมหานครเกี่ยวกับการจัดพื้นที่ในบริเวณสนามหลวง ซึ่งจะเสร็จสิ้นในวันที่ 24 พฤศจิกายนนี้ โดยจะมีการเพิ่มเต็นท์และเก้าอี้กว่า 12,000 ตัว เพื่ออํานวยความสะดวกแก่พี่น้องประชาชน และจะมีปรับจุดการให้บริการอาหารและเครื่องดื่มและจุดบริการทางการแพทย์ใหม่ รวมทั้งประชาชนที่มาในช่วงเช้ามืดจะได้รับการบริการอาหารและเครื่องดื่มเพิ่มเติมด้วย นอกจากนี้ ในส่วนการจัดงานรวมพลังแห่งความภักดีในวันอังคารที่ 22 พฤศจิกายน 2559 เวลา 8.00 น. พร้อมกันทั้งในกรุงเทพมหานครและต่างจังหวัดทั่วประเทศ ซึ่งรัฐบาลจะจัดขึ้นที่ทําเนียบรัฐบาล โดยมี พลเอก ประยุทธ์ จันทร์โอชา นายกรัฐมนตรี เป็นประธานกล่าวนําปฏิญาณตนเพื่อน้อมสํานึกในพระมหากรุณาธิคุณอันหาที่สุดมิได้ของพระบาทสมเด็จพระปรมินทรมหาภูมิพลอดุลยเดชโดยจะมีตัวแทนคณะผู้บริหารจากส่วนราชการต่าง ๆ ข้าราชการ พร้อมภาคเอกชนเข้าร่วมงาน ทั้งนี้ ยังจะมีการเพิ่มพื้นที่จัดกิจกรรมดังกล่าวขึ้นที่สนามหลวง ซึ่งประชาชนที่มาเข้าคิวถวายสักการะพระบรมศพฯ และข้าราชการพร้อมทุกภาคส่วนที่อยู่ในบริเวณพื้นที่ดังกล่าวจะได้มีส่วนร่วมในการทํากิจกรรมดังกล่าวด้วยเช่นกัน โดยกิจกรรมจะเริ่มด้วยการร้องเพลงชาติไทยและตามด้วยการกล่าวปฏิญาณตนและจบด้วยการร้องเพลงสรรเสริญพระบารมีตามลําดับ
ตอนท้ายของการแถลงข่าว รัฐมนตรีประจําสํานักนายกรัฐมนตรีกําชับได้ให้หน่วยราชการต่าง ๆ และ ควรจัดข้าราชการเพื่อเป็นเวรเฝ้าไม่เกิน 100 คน ตามที่กําหนดไว้ ซึ่งจะมีวิธีการบริหารจัดการร่วมกับเจ้าหน้าที่สํานักพระราชวัง ด้วยการมีบัตรแสดงตนทุกครั้ง และมีการกําหนดจุดเข้าออกชัดเจน ทั้งนี้ มอบหมายให้สํานักปลัดสํานักนายกรัฐมนตรี และสํานักเลขาธิการคณะรัฐมนตรีเป็นหน่วยงานรับผิดชอบโดยตรงต่อไป ตลอดจนในส่วนระบบคิวออนไลน์เพื่อให้ประชาชนเข้าถวายสักการะพระบรมศพฯ นั้นระบบได้ทําเสร็จเรียบร้อยสมบูรณ์แล้ว และพร้อมทดลองจริง โดยกําหนดการเปิดระบบฯ ดังกล่าว จะแจ้งให้ทราบเร็ว ๆ นี้
***************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกกระทรวงยุติธรรม ร่วมรายการ “สถานีประชาชน”
วันศุกร์ที่ 20 เมษายน 2561
โฆษกกระทรวงยุติธรรม ร่วมรายการ “สถานีประชาชน”
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม พร้อมด้วยนายพีระพัฒน์ อิงพงษ์พันธ์ ผู้อํานวยการกองคดี 1 และรองโฆษกสํานักงาน ปปง. และนายเจษฎา อนุจารี ทนายความ ร่วมรายการ “สถานีประชาชน”
เมื่อวันศุกร์ที่ ๒๐เมษายน ๒๕๖๑ ระหว่างเวลา ๑๔.๐๕-๑๕.๐๐ น.
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม พร้อมด้วยนายพีระพัฒน์ อิงพงษ์พันธ์ ผู้อํานวยการกองคดี ๑และรองโฆษกสํานักงาน ปปง. และนายเจษฎา อนุจารี ทนายความ
ร่วมรายการ “สถานีประชาชน” ในประเด็น ตรวจสอบวิสาหกิจชุมชนฯ อ้าง UN แจกเงินเกษตรกรหมื่นล้าน จังหวัดบึงกาฬ ออกอากาศทางสถานีโทรทัศน์ไทยพีบีเอส
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานนิทรรศการ “สถาปัตยกรรมไทยใต้ร่มพระบารมี”
วันศุกร์ที่ 9 สิงหาคม 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานนิทรรศการ “สถาปัตยกรรมไทยใต้ร่มพระบารมี”
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานนิทรรศการ “สถาปัตยกรรมไทยใต้ร่มพระบารมี” ซึ่งเป็นนิทรรศการ ๑๐ สุดยอดผลงานการสร้างสรรค์ด้านสถาปัตยกรรมของศิลปินแห่งชาติ
วันที่ ๘ สิงหาคม ๒๕๖๒ เวลา ๑๗.๐๐น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานนิทรรศการ “สถาปัตยกรรมไทยใต้ร่มพระบารมี” ซึ่งเป็นนิทรรศการ ๑๐ สุดยอดผลงานการสร้างสรรค์ด้านสถาปัตยกรรมของศิลปินแห่งชาติ อาจารย์วนิดา พึ่งสุนทร ซึ่งจัดแสดงระหว่างวันที่ ๒ – ๓๑ สิงหาคม ๒๕๖๒ โดยมีนายชาย นครชัย อธิบดีกรมส่งเสริมวัฒนธรรม ผู้บริหารกระทรวงวัฒนธรรม ศิลปินแห่งชาติ ศิลปินและสื่อมวลชน เข้าร่วม ณ ห้อง ๑๒๕ ชั้น ๑ F ไอคอนสยาม กรุงเทพมหานคร
รัฐบาลไทย-ข่าวทำเนียบรัฐบาล-รอง นรม.วิษณุฯ เป็นประธานการประชุมคณะกรรมการภาพยนตร์และวีดิทัศน์แห่งชาติ ครั้งที่ 4/2561
วันจันทร์ที่ 23 กรกฎาคม 2561
รอง นรม.วิษณุฯ เป็นประธานการประชุมคณะกรรมการภาพยนตร์และวีดิทัศน์แห่งชาติ ครั้งที่ 4/2561
รอง นรม.วิษณุฯ เป็นประธานการประชุมคณะกรรมการภาพยนตร์และวีดิทัศน์แห่งชาติ ครั้งที่ 4/2561 พร้อมมีมติเห็นชอบในหลักการ การสร้างภาพยนตร์การช่วยเหลือ 13 ชีวิต ทีมหมูป่าอะคาเดมี
วันนี้ (19 กรกฎาคม 2561) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการภาพยนตร์และวีดิทัศน์แห่งชาติ ครั้งที่ 4/2561 สรุปสาระสําคัญดังนี้
ที่ประชุมได้พิจารณาและมีมติเห็นชอบในหลักการ การสร้างภาพยนตร์ กรณี การช่วยเหลือ 13 ชีวิต ทีมหมูป่าอะคาเดมี ติดถ้ําหลวง ขุนน้ํานางนอน จังหวัดเชียงราย โดยสืบเนื่องจากเหตุการณ์ที่มีทีมฟุตบอลเด็กพร้อมผู้ช่วยผู้ฝึกสอน (ผู้ช่วยโค้ช) รวม 13 คน ติดอยู่ในถ้ําหลวงขุนน้ํานางนอน เขตวนอุทยานแห่งชาติ – ขุนน้ํานางนอน อําเภอแม่สาย จังหวัดเชียงรายตั้งแต่วันที่ 23 มิถุนายน ถึง 10 กรกฎาคม 2561 และได้มีปฏิบัติการระดมความช่วยเหลือทั้งชาวไทยและชาวต่างชาติ โดยมีผู้คนเข้ามาเป็นส่วนร่วมกว่า 1,000 คน
ทั้งนี้ การสร้างภาพยนตร์มีข้อคํานึงถึงหลายประการ เช่น การขออนุญาตถ่ายทําภาพยนตร์ต่างประเทศในประเทศไทย การพิจารณาบทภาพยนตร์ การประสานสถานที่ในการถ่ายทําภาพยนตร์ การยินยอมจากพ่อแม่ ผู้ปกครอง และผู้เกี่ยวข้อง ซึ่งมีหน่วยงานของรัฐบาลเป็นผู้กํากับดูแลในการดําเนินการดังกล่าว ผ่านคณะกรรมการภาพยนตร์และวีดิทัศน์แห่งชาติ ข้อควรพิจารณาในการสร้างภาพยนตร์มีดังนี้ 1. หน่วยงานบูรณาการ 2. บทภาพยนตร์ แหล่งที่มาของข้อมูลที่เกี่ยวข้อง 3. งบประมาณ และแหล่งที่มา 4. การขออนุญาตจากหน่วยงานและบุคคลที่เกี่ยวข้อง 5. การขออนุญาตถ่ายทําภาพยนตร์ต่างประเทศในประเทศไทย 6. มาตรการส่งเสริมการถ่ายทําภาพยนตร์ต่างประเทศในประเทศไทย และ 7. ผลดี ผลเสีย หรือผลกระทบที่อาจเกิดขึ้นทั้งทางด้านเศรษฐกิจ สังคม สิ่งแวดล้อมและอื่น ๆ
นอกจากนี้ ที่ประชุมได้พิจารณาและมีมติเห็นชอบในหลักการ ร่างพระราชบัญญัติภาพยนตร์และวีดิทัศน์ (ฉบับที่ ..) พ.ศ. .... ซึ่งขณะนี้อยู่ในระหว่างการปรับแก้ไขร่างพระราชบัญญัติดังกล่าว หากดําเนินการแล้วเสร็จจะเสนอร่างพระราชบัญญัติดังกล่าวให้คณะรัฐมนตรีพิจารณาต่อไป
....................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงยุติธรรม รับมอบแอลกอฮอล์ฆ่าเชื้อเพื่อป้องกันไวรัส COVID - 19 จากบริษัท น้ำตาลมิตรผล จำกัด
วันอังคารที่ 14 เมษายน 2563
ปลัดกระทรวงยุติธรรม รับมอบแอลกอฮอล์ฆ่าเชื้อเพื่อป้องกันไวรัส COVID - 19 จากบริษัท น้ําตาลมิตรผล จํากัด
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รับมอบแอลกอฮอล์ ๗๕ % จํานวน ๕๐๐ ลิตร จากบริษัท น้ําตาลมิตรผล จํากัด
ในวันอังคารที่ ๗ เมษายน ๒๕๖๓ เวลา ๑๔.๓๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
รับมอบแอลกอฮอล์ ๗๕ % จํานวน ๕๐๐ ลิตร
จากบริษัท น้ําตาลมิตรผล จํากัด
โดย นายคมกริช นาคะลักษณ์ ผู้ช่วยกรรมการผู้จัดการสายงานบริหารองค์กรเพื่อความยั่งยืน
และนายวรวัฒน์ ศรียุกต์ ผู้อํานวยการด้านบริหารองค์กรเพื่อความยั่งยืน
เพื่อนํามาใช้ป้องกันการแพร่ระบาดของเชื้อไวรัสโคโรนา 2019 (COVID - 19)
ตามมาตรการของกระทรวงสาธารณสุข แก่ประชาชนผู้มาติดต่อราชการ ผู้บริหาร
ตลอดจนบุคลากรสํานักงานรัฐมนตรี กระทรวงยุติธรรม สํานักงานปลัดกระทรวงยุติธรรม
และหน่วยงานในสังกัดกระทรวงยุติธรรม
โดยมี นายวิทยา สุริยะวงค์ รองปลัดกระทรวงยุติธรรม เข้าร่วมฯ
ณ ห้องรับรองกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-บีโอไอ ออกมาตรการส่งเสริมลงทุน3 จังหวัดรับอีอีซี
วันพุธที่ 5 เมษายน 2560
บีโอไอ ออกมาตรการส่งเสริมลงทุน3 จังหวัดรับอีอีซี
บีโอไอ ออกมาตรการส่งเสริมการลงทุนใน 3 จังหวัด ครอบคลุมฉะเชิงเทรา ชลบุรี และระยอง   ขานรับนโยบายดึงการลงทุนในพื้นที่อีอีซี พร้อมกําหนดประเภทกิจการย่อย 202 กิจการที่ให้ส่งเสริมในพื้นที่ โดยมีเงื่อนไขต้องยื่นขอรับส่งเสริมภายในปี 2560
นางหิรัญญา สุจินัย เลขาธิการคณะกรรมการส่งเสริมการลงทุนหรือ บีโอไอ เปิดเผยว่า พล.อ.ประยุทธ์ จันทร์โอชา นายกรัฐมนตรี ในฐานประธานคณะกรรมการส่งเสริมการลงทุน ได้ลงนามในประกาศคณะกรรมการส่งเสริมการลงทุน ที่ 4/2560 เรื่อง มาตรการส่งเสริมการลงทุนในพื้นที่ระเบียงเศรษฐกิจพิเศษภาคตะวันออก เพื่อส่งเสริมให้เกิดการลงทุนของกลุ่มอุตสาหกรรมเป้าหมายที่ใช้เทคโนโลยีและนวัตกรรมขั้นสูง ในพื้นที่ 3 จังหวัด ได้แก่ จังหวัดฉะเชิงเทรา จังหวัดชลบุรี และจังหวัดระยอง
ทั้งนี้มาตรการส่งเสริมการลงทุนของบีโอไอ เป็นการเตรียมมาตรการส่งเสริมก่อนที่ร่างพระราชบัญญัติพื้นที่เขตเศรษฐกิจพิเศษภาคตะวันออก (อีอีซี) ของกระทรวงอุตสาหกรรม ซึ่งอยู่ระหว่างการพิจารณาจะมีผลบังคับใช้
“โครงการลงทุนที่ต้องการยื่นขอรับส่งเสริมการลงทุนในพื้นที่ 3 จังหวัด สามารถยื่นขอรับส่งเสริมฯ  จาก   บีโอไอได้แล้วตั้งแต่บัดนี้ โดยจะได้รับสิทธิประโยชน์เพิ่มเติมจากเกณฑ์ปกติ คือ ลดหย่อนภาษีเงินได้ นิติบุคคลร้อยละ 50 เป็นเวลา 5 ปีนับจากสิทธิประโยชน์ยกเว้นภาษีเงินได้นิติบุคคลสิ้นสุดลง ทั้งนี้ขอให้ยื่นขอรับการส่งเสริมภายในปีนี้” นางหิรัญญากล่าว
ภายใต้มาตรการส่งเสริมการลงทุนในพื้นที่ระเบียงเศรษฐกิจพิเศษภาคตะวันออก ซึ่งครอบคลุมพื้นที่ 3 จังหวัดนั้นบีโอไอได้กําหนดกลุ่มอุตสาหกรรมเป้าหมายที่ให้การส่งเสริมการลงทุน ประกอบด้วย ยานยนต์สมัยใหม่ อิเล็กทรอนิกส์อัจฉริยะ การท่องเที่ยวกลุ่มรายได้ดีและการท่องเที่ยวเชิงสุขภาพ การแปรรูปอาหาร เครื่องจักรอัตโนมัติและหุ่นยนต์ การบิน เคมีชีวภาพและปิโตรเคมีที่เป็นมิตรต่อสิ่งแวดล้อม ดิจิทัล และการแพทย์ครบวงจร รวมถึงกิจการสนับสนุนการพัฒนาพื้นที่ระเบียงเศรษฐกิจพิเศษภาคตะวันออก ได้แก่ กิจการพัฒนาระบบสาธารณูปโภคพื้นฐานและโลจิสติกส์ กิจการพัฒนาแหล่งท่องเที่ยว กิจการวิจัยและพัฒนา และบริการสนับสนุนด้านเทคโนโลยี โดยมีประเภทกิจการย่อยที่เข้าข่ายได้รับส่งเสริมมากถึง 202 กิจการ โดยสามารถศึกษารายชื่อกิจการที่เข้าข่ายได้รับส่งเสริมฯได้ที่www.boi.go.th
รัฐบาลไทย-ข่าวทำเนียบรัฐบาล-"ยุติธรรม" จัดงาน "ตลาดคลองผดุง : รวมใจภักดิ์ รักแม่เที่ยงแท้ยุติธรรม" นำสินค้าและบริการด้านงานยุติธรรมเผยแพร่สู่สาธารณชน
วันอังคารที่ 23 สิงหาคม 2559
"ยุติธรรม" จัดงาน "ตลาดคลองผดุง : รวมใจภักดิ์ รักแม่เที่ยงแท้ยุติธรรม" นําสินค้าและบริการด้านงานยุติธรรมเผยแพร่สู่สาธารณชน
"ยุติธรรม" จัดงาน "ตลาดคลองผดุง : รวมใจภักดิ์ รักแม่เที่ยงแท้ยุติธรรม" นําสินค้าและบริการด้านงานยุติธรรมเผยแพร่สู่สาธารณชน
เมื่อวันพุธที่ ๑๗ สิงหาคม ๒๕๕๙
นายวัลลภ นาคบัว ผู้อํานวยการสํานักงานกิจการยุติธรรม
ในฐานะผู้บริหารงานตลาดคลองผดุงกรุงเกษมของกระทรวงยุติธรรม (CEO) ประจําวัน
ได้เยี่ยมชมการบริหารจัดการและให้กําลังใจแก่ผู้จําหน่ายสินค้าภายใน
"ตลาดคลองผดุง : รวมใจภักดิ์ รักแม่ เที่ยงแท้ยุติธรรม"
ซึ่งกระทรวงยุติธรรมจัดขึ้นเพื่อเฉลิมพระเกียรติสมเด็จพระนางเจ้าฯ พระบรมราชินีนาถ
เนื่องในโอกาสมหามงคลเฉลิมพระชนมพรรษา ๗ รอบ ๘๔ พรรษา ๑๒ สิงหาคม ๒๕๕๙
โดยภายในงานมีการจําหน่ายสินค้าและผลิตภัณฑ์จากหน่วยงานในสังกัดกระทรวงยุติธรรม
กิจกรรมการขายทอดตลาดทรัพย์ ตลอดจนการให้บริการรับเรื่องราวร้องทุกข์ และการให้คําปรึกษาด้านกฎหมาย
ทั้งนี้ งานดังกล่าวจัดขึ้นจนถึงวันที่ ๒๔ สิงหาคม ๒๕๕๙
ณ บริเวณตลาดคลองผดุงกรุงเกษม ข้างทําเนียบรัฐบาล
รัฐบาลไทย-ข่าวทำเนียบรัฐบาล-การประชุมคณะกรรมการบริหารการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM 2.5)
วันจันทร์ที่ 15 มิถุนายน 2563
การประชุมคณะกรรมการบริหารการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM 2.5)
ปลัดกระทรวงอุตสาหกรรม เป็นประธานการประชุมคณะกรรมการบริหารการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM 2.5)
วันนี้ (15 มิ.ย. 63) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM 2.5) เพื่อติดตามความคืบหน้าผลการดําเนินงานการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM 2.5) ของกลุ่มโรงงาน กลุ่มยานยนต์ และกลุ่มเกษตรอุตสาหกรรมโดยมี นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมด้วย ณ ห้องประชุม อก.1 ชั้น 2 สปอ.
รัฐบาลไทย-ข่าวทำเนียบรัฐบาล-รัฐมนตรีสุริยะฯ ลงพื้นที่ชัยภูมิ รับฟังปัญหาเกษตรกรไร่อ้อยภาคอีสาน
วันอังคารที่ 10 ธันวาคม 2562
รัฐมนตรีสุริยะฯ ลงพื้นที่ชัยภูมิ รับฟังปัญหาเกษตรกรไร่อ้อยภาคอีสาน
รัฐมนตรีสุริยะฯ ลงพื้นที่ชัยภูมิ รับฟังปัญหาเกษตรกรไร่อ้อยภาคอีสาน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่จังหวัดชัยภูมิเพื่อรับฟังปัญหาเกษตรกรไร่อ้อยภาคอีสาน พร้อมยืนยันว่าชาวไร่อ้อยโดยเฉพาะเกษตรกรรายย่อยจะได้รับการดูแลจากรัฐบาล โดยที่ผ่านมารัฐบาลได้ทยอยออกมาตรการช่วยเหลือชาวเกษตรกรอย่างต่อเนื่อง อาทิ ข้าว มันสําปะหลัง ยางพารา ปาล์ม และกําลังจะถึงคิวชาวไร่อ้อยที่รัฐบาลเตรียมเงินไว้ 1 หมื่นล้านบาทไว้ช่วยเหลือ ซึ่งอยู่ระหว่างการหาตัวเลขที่เหมาะสม และเกิดประโยชน์สูงสุดกับพี่น้องชาวเกษตรกร เพื่อสร้างความอยู่ดี กินดีให้กับประชาชน โดยมีนางสาวสุชาดา แทนทรัพย์ โฆษกกระทรวงอุตสาหกรรม ร่วมด้วย และมีนายสัมฤทธิ์ แทนทรัพย์ นายเชิงชาย ชาลีรินทร์ ส.ส.ชัยภูมิและจังหวัดใกล้เคียง ร่วมให้การต้อนรับ
รัฐบาลไทย-ข่าวทำเนียบรัฐบาล-โฆษกรัฐบาลขอความร่วมมือประชาชนแจ้งหน่วยงานที่เกี่ยวข้องหากพบเว็บไซต์เผยแพร่ข้อมูลหมิ่นพระบรมเดชานุภาพช่วยกันสกัดกั้นเว็บไซต์ที่ทำลายความรู้สึกและหัวใจคนไทยที่มีความจงรักภักดี
วันอังคารที่ 1 พฤศจิกายน 2559
โฆษกรัฐบาลขอความร่วมมือประชาชนแจ้งหน่วยงานที่เกี่ยวข้องหากพบเว็บไซต์เผยแพร่ข้อมูลหมิ่นพระบรมเดชานุภาพช่วยกันสกัดกั้นเว็บไซต์ที่ทําลายความรู้สึกและหัวใจคนไทยที่มีความจงรักภักดี
โฆษกรัฐบาลขอความร่วมมือประชาชนแจ้งหน่วยงานที่เกี่ยวข้องหากพบเว็บไซต์เผยแพร่ข้อมูลหมิ่นพระบรมเดชานุภาพช่วยกันสกัดกั้นเว็บไซต์ที่ทําลายความรู้สึกและหัวใจคนไทยที่มีความจงรักภักดี
วันนี้ ( 18 ต.ค. 59) เวลา 13.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้ชี้แจงกรณีมีเว็บไซต์เผยแพร่ข้อมูลข่าวสารหมิ่นพระบรมเดชานุภาพว่า หากประชาชนหรือบุคคลใดพบเจอเว็บไซต์เผยแพร่ข้อมูลในลักษณะดังกล่าวทั้งการเผยแพร่ผ่านทางเฟสบุ๊ค ยูทูป หรือลิงค์ข้อมูลต่าง ๆ ขอให้แจ้งหน่วยงานที่เกี่ยวข้องดําเนินการเพื่อที่จะช่วยกันสกัดกั้นเว็บไซต์หมิ่นพระบรมเดชานุภาพต่าง ๆ เหล่านี้ เพราะการกระทําดังกล่าวถือเป็นการทําลายความรู้สึกและหัวใจของประชาชนคนไทยที่มีความจงรักภักดีต่อพระองค์ท่าน ในส่วนเว็บไซต์ต่างประเทศกระทรวงดิจิทัลเพื่อเศรษฐกิจและสังคมได้ร่วมกับหน่วยงานด้านความมั่นคงพยายามดําเนินการอย่างเต็มที่อีกทางหนึ่ง อย่างไรก็ตามแม้การดําเนินการเกี่ยวกับเว็บไซต์ต่างประเทศที่เผยแพร่ข้อมูลในลักษณะดังกล่านั้นไม่ใช่เรื่องง่าย แต่ทุกหน่วยงานที่เกี่ยวข้องก็ได้พยายามทํางานอย่างเต็มที่ เพื่อดูแลหัวใจคนไทยในสิ่งที่ประชาชนคนไทยเคารพรักและเทิดทูนอย่างที่สุด
ดังนั้น ขอประชาชนอย่าได้ตั้งข้อรังเกียจหน่วยงานราชการคิดว่าเพิกเฉยไม่ดําเนินการใดๆ เพราะในช่วงที่ผ่านมาเริ่มมีการแชร์ข้อมูลจะดําเนินการฟ้องร้องกับเจ้าหน้าที่ ถ้าหากไม่ดําเนินการอย่างหนึ่งอย่างใด จึงขอเรียนให้ทราบว่า เจ้าหน้าที่ทุกคนพยายามทํางานอย่างเต็มที่แต่ก็ไม่ใช่เรื่องง่ายเพราะเป็นข้อมูลที่มาจากต่างประเทศ
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ศบค.มท. แจ้งทุกจังหวัดอำนวยความสะดวกแรงงานชาวเมียนมาเดินทางกลับประเทศผ่านช่องทางในพื้นที่จังหวัดชายแดน
วันศุกร์ที่ 22 พฤษภาคม 2563
ศบค.มท. แจ้งทุกจังหวัดอํานวยความสะดวกแรงงานชาวเมียนมาเดินทางกลับประเทศผ่านช่องทางในพื้นที่จังหวัดชายแดน
ศบค.มท. แจ้งทุกจังหวัดอํานวยความสะดวกแรงงานชาวเมียนมาเดินทางกลับประเทศผ่านช่องทางในพื้นที่จังหวัดชายแดน
วันนี้ (22 พ.ค. 63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ด้วยได้รับแจ้งจากกระทรวงการต่างประเทศเกี่ยวกับการนําแนวทางปฏิบัติในการเดินทางกลับประเทศของแรงงานชาวเมียนมาผ่านช่องทางในพื้นที่จังหวัดชายแดน ซึ่งที่ประชุมศูนย์ปฏิบัติการมาตรการเดินทางเข้าออกประเทศและการดูแลคนไทยในต่างประเทศ (ศปก.กต.) ได้ให้ความเห็นชอบและเสนอที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) ซึ่งที่ประชุมได้รับทราบและให้ความเห็นชอบในหลักการให้แรงงานเมียนมาเคลื่อนย้ายไปยังจังหวัดชายแดนไทย – เมียนมา เพื่อเดินทางกลับเมียนมาได้ และกระทรวงการต่างประเทศได้ขอให้กระทรวงมหาดไทยพิจารณาดําเนินการในส่วนที่เกี่ยวข้องตามอํานาจหน้าที่
เพื่อให้การเดินทางกลับประเทศของแรงงานชาวเมียนมาผ่านช่องทางในพื้นที่จังหวัดชายแดนเป็นไปด้วยความเรียบร้อย นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวข้องกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้แจ้งแนวทางปฏิบัติให้ผู้ว่าราชการจังหวัดทุกจังหวัดดําเนินการในส่วนที่เกี่ยวข้อง ซึ่งจะเริ่มดําเนินการตั้งแต่วันนี้ (22 พ.ค.63) เป็นต้นไป โดยในช่วงแรกจะใช้ช่องทางจุดผ่านแดนถาวรสะพานมิตรภาพไทย – เมียนมาข้ามแม่น้ําเมยแห่งที่ 2 อําเภอแม่สอด จังหวัดตาก เพียงแห่งเดียวก่อน และสําหรับจุดผ่านแดนถาวรสะพานข้ามแม่น้ําสายแห่งที่ 2 อําเภอแม่สาย จังหวัดเชียงราย และจุดผ่านแดนถาวรอําเภอเมืองระนอง (ท่าเทียบเรือ) อําเภอเมืองระนอง จังหวัดระนอง จะแจ้งให้ทราบต่อไป โดยผู้เดินทางต้องแสดงหนังสือรับรองการเดินทางที่ออกให้โดยสถานเอกอัครราชทูตเมียนมาประจําประเทศไทย สํานักงานแรงงานเมียนมาในจังหวัดเชียงใหม่ หรือสํานักงานแรงงานเมียนมาในจังหวัดระนอง ซึ่งสามารถใช้ได้ทั้งรูปแบบของต้นฉบับหนังสือ และสําเนาหนังสือหรือเอกสารอิเล็กทรอนิกส์จากโทรศัพท์เคลื่อนที่ ต่อเจ้าหน้าที่ และผู้เดินทางต้องออกเดินทางตามกําหนดวันและช่องทางผ่านแดนที่ระบุไว้ในหนังสือรับรอง เพื่ออํานวยความสะดวกในการบริหารจัดการ โดยถึงจุดผ่านแดนก่อนเวลา 15.00 น. ของทุกวัน ซึ่งผู้เดินทางสามารถเดินทางได้ด้วยตนเอง หรือเดินทางกับรถบัสของบริษัท ขนส่ง จํากัด (บขส.) จากสถานีขนส่งหมอชิต
ศบค.มท. ได้เน้นย้ําให้จังหวัดที่เกี่ยวข้องกับบริหารจัดการ ทั้งจังหวัดต้นทาง จังหวัดพื้นที่เส้นทางผ่าน และจังหวัดปลายทางซึ่งเป็นที่ตั้งของจุดผ่านแดนถาวร อํานวยความสะดวกในการเดินทางกลับของแรงงานเมียนมา ทั้งการพิจารณาอนุญาตในการเดินทางข้ามเขตจังหวัดของแรงงานผู้มีหนังสือรับรอง การจัดเตรียมสถานที่รองรับและเฝ้าระวังการแพร่ระบาดของโรคติดเชื้อฯ ให้เป็นไปตามมาตรการที่กําหนด การบริหารจัดการการเดินทางออกจากประเทศไทยของแรงงานเมียนมาตามจํานวนที่ได้รับแจ้งในแต่ละวัน และมีการป้องกันการแพร่ระบาดของโรคติดเชื้อฯ ตามมาตรการการเว้นระยะห่างทางสังคม (Social Distancing) ที่เหมาะสม
รัฐบาลไทย-ข่าวทำเนียบรัฐบาล-กสร. เผยผลรับฟังความคิดเห็นร่างมาตรฐานแรงงานไทย
วันอังคารที่ 7 สิงหาคม 2561
กสร. เผยผลรับฟังความคิดเห็นร่างมาตรฐานแรงงานไทย
กรมสวัสดิการและคุ้มครองแรงงาน เผยผลสรุปการรับฟังความคิดเห็นเกี่ยวกับร่างข้อกําหนดมาตรฐานแรงงานไทย (มรท. 8001-XXXX) ส่วนใหญ่เห็นด้วย พร้อมเสนอให้เพิ่มเติมบางประเด็นให้ชัดเจนและสอดคล้องกับมาตรฐานสากลมากขึ้น
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยผลการรับฟังความคิดเห็นของผู้มีส่วนเกี่ยวข้องต่อร่างมาตรฐานแรงงานไทย (มรท. 8001-XXXX) โดยกสร. ได้เปิดให้นายจ้าง ลูกจ้าง ผู้แทนองค์กรนายจ้าง ผู้แทนองค์กรลูกจ้าง นักวิชาการ ภาคประชาสังคม หน่วยงานที่เกี่ยวข้องและผู้ที่สนใจได้ร่วมแสดงความคิดเห็น ข้อเสนอแนะต่าง ๆ ผ่านช่องทางเว็บไซต์กรมสวัสดิการและคุ้มครองแรงงาน www.labour.go.th และได้จัดให้มีเวทีแสดงความคิดเห็นเมื่อวันที่ 18 ก.ค.2561 ณ โรงแรมเดอะ พาลาสโซ่ รัชดา กรุงเทพฯ ที่ผ่านมา และได้มีการชี้แจงวัตถุประสงค์ของการปรับปรุงและจัดทําร่างมาตรฐานแรงงานไทยฉบับใหม่ รวมไปถึงชี้แจงถึงรายละเอียดของร่างดังกล่าวด้วย ซึ่งผู้ร่วมแสดงความคิดเห็นส่วนใหญ่เห็นด้วยกับการร่างมาตรฐานแรงงานไทย (มรท. 8001-XXXX) และมีข้อเสนอแนะเพิ่มเติมเพื่อให้มีความชัดเจนและสอดคล้องกับมาตรฐานสากลในบางประเด็น อาทิ ควรระบุว่ามาตรฐานแรงงานไทยไม่ใช่มาตรฐานทางการค้า หรือบริการแต่เป็นมาตรฐานด้านแรงงานที่ดูแลคุณภาพชีวิตแรงงาน, ควรปรับปรุงขอบเขตให้ชัดเจนมากขึ้น โดยครอบคลุมสถานประกอบกิจการทุกประเภท ทุกขนาด รวมถึงกลุ่มผู้ส่งมอบงานและผู้รับเหมาช่วง, ควรมีข้อกําหนดที่เกี่ยวกับการพัฒนาคุณภาพชีวิตแรงงานเด็กและแรงงานหญิง, ควรเพิ่มเติมเรื่องการยอมรับการร่วมเจรจาต่อรอง เป็นต้น
นายอนันต์ชัย กล่าวต่อไปว่า ความคิดเห็นและข้อเสนอแนะที่ได้จากการรับฟังความคิดเห็นข้างต้น จะนําไปประกอบการพิจารณาปรับปรุงร่างมาตรฐานแรงงานไทย (มรท. 8001-XXXX) ให้มีความสมบูรณ์และจากนั้นจะเสนอต่อคณะอนุกรรมการพัฒนามาตรฐานแรงงานและคณะกรรมการบริหารมาตรฐานแรงงานเพื่อพิจารณาต่อไป คาดว่าจะประกาศใช้มาตรฐานแรงงานไทยฉบับใหม่ได้ภายในปี 2561 นี้
รัฐบาลไทย-ข่าวทำเนียบรัฐบาล- รัฐมนตรีว่าการกระทรวงยุติธรรม ให้การต้อนรับเอกอัครราชทูตเม็กซิโกประจำประเทศไทย
วันอังคารที่ 6 มิถุนายน 2560
รัฐมนตรีว่าการกระทรวงยุติธรรม ให้การต้อนรับเอกอัครราชทูตเม็กซิโกประจําประเทศไทย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้การต้อนรับ H.E. Mr.Jaime Virgilio Nualart Sanchez เอกอัครราชทูตเม็กซิโกประจําประเทศไทย พร้อมคณะ
เมื่อวันจันทร์ที่ ๕ มิถุนายน ๒๕๖๐ เวลา ๑๑.๐๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับ H.E. Mr.Jaime Virgilio Nualart Sanchez
เอกอัครราชทูตเม็กซิโกประจําประเทศไทย พร้อมคณะ
เข้าเยี่ยมคารวะเนื่องในโอกาสที่รัฐมนตรีว่าการกระทรวงยุติธรรมเข้ารับตําแหน่งหน้าที่ใหม่
พร้อมทั้งหารือร่วมกันเกี่ยวกับแนวปฏิบัติด้านการป้องกันและปราบปรามยาเสพติดและอาชญากรรมข้ามชาติ
รัฐบาลไทย-ข่าวทำเนียบรัฐบาล-นักเรียน โก-ลก ให้กำลังใจทีม หมูป่า “พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ ร่วมกับนักเรียนแปลสัญญาณเลข13”
วันอังคารที่ 3 กรกฎาคม 2561
นักเรียน โก-ลก ให้กําลังใจทีม หมูป่า “พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ ร่วมกับนักเรียนแปลสัญญาณเลข13”
จาก “โก-ลก”ถึง “เชียงราย” พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ ร่วมกับนักเรียนแปลสัญญาณเลข13 ให้กําลังใจทีมหมูป่า
จาก “โก-ลก”ถึง “เชียงราย” พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ ร่วมกับนักเรียนแปลสัญญาณเลข13 ให้กําลังใจทีมหมูป่า
เผยรัฐบาลยก กระทรวงศึกษาธิการส่วนหน้าเป็นหน่วยงานถาวร ตั้งเป้า ประชาชนในพื้นที่เข้าถึงการศึกษาอย่างมีคุณภาพ เผย 3 ปีวางรากแก้วการศึกษาชายแดนใต้สําเร็จ
เมื่อ 2 ก.ค.61 พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาล/รมช.ศธ. เป็นประธานเปิด “กระทรวงศึกษาธิการส่วนหน้าเคลื่อนที่” ซึ่งกระทรวงศึกษาธิการส่วนหน้าร่วมกับหน่วยงานทางการศึกษา ภาครัฐ เอกชน และหน่วยราชการ รวมถึงชุมชนใน อ.สุไหงโก-ลก เข้าร่วมโดยมีกิจกรรมต่างๆ เช่น นิทรรศการผลงาน/หน่วยบริการ “โชว์ ช้อป เชิญ ชื่น ชิม” ณ โรงเรียนบ้าน สุไหงโก-ลก อ.สุไหงโก-ลก
จ.นราธิวาส
พล.อ.สุรเชษฐ์ กล่าวว่า กระทรวงศึกษาธิการมีความตั้งใจจะให้ประชาชนเข้าถึงการศึกษาอย่างมีคุณภาพ มีสังคม การเรียนรู้ อย่างทั่วถึง ให้ดํารงชีวิตหรือเจริญเติบโตอยู่ในพื้นที่ๆมีวัฒนธรรมประเพณีที่ดีงาม ที่เราเรียกว่า สังคมพหุวัฒนธรรมอย่างรู้รักสามัคคี ตามหลักปรัชญาเศรษฐกิจพอเพียง และให้ทันกับการเปลี่ยนแปลงต่างๆที่เป็นไปอย่างรวดเร็ว เพราะฉะนั้นในช่วง 3-4ปีที่ผ่านมาทางกระทรวงศึกษาธิการได้ดําเนินการในหลายๆเรื่องที่มีความประสงค์ที่จะให้เกิดการรับรู้ความเข้าใจเพื่อให้การดําเนินการมีความก้าวหน้ามากยิ่งขึ้นต่อไป ถ้าจะเปรียบเหมือนการปลูกต้นไม้ เราก็ได้พยายามในการที่จะให้เกิดการเจริญเติบโตอย่างเข้มแข็ง
“ถ้าจะเรียกสิ่งที่เป็นพื้นฐานสําคัญคือ รากแก้ว เราก็ได้ทํารากแก้วมีความแข็งแรงเกิดขึ้น ท่านอาจจะได้ยินกระทรวงศึกษาธิการส่วนหน้า หมายถึงว่า เมื่อ 3 ปีที่แล้ว ได้กําหนดให้เกิดหน่วยงานในการที่จะที่จะทํางานร่วมกันในเรื่องของการศึกษา คล้ายกับการยกกระทรวงศึกษาธิการจากกรุงเทพฯมาไว้ที่นี่ ในพื้นที่จังหวัดชายแดนภาคใต้เพื่อพัฒนาการศึกษาในพื้นที่”
ก่อนที่ พล.อ.สุรเชษฐ์ จะเดินทางไปเยี่ยมเยียนนักเรียนในโครงการสานฝันการกีฬา ที่โรงเรียนมัธยมสุไหงปาดี อ.สุไหงปาดี จ.นราธิวาส ได้ร่วมกับเด็ก 8 โรงเรียนที่ร่วมทํากิกรรม จํานวน 250 คน ได้ทําการแปลอักษรหมายเลข13 ที่บริเวณสนามฟุตบอลภายในโรงเรียน พร้อมกับปฏิญาณตนเป็นเด็กดีของพระราชาและร่วมกันเพื่อส่งกําลังใจให้แก่เยาวชนและโค้ชทีมฟุตบอลหมูป่าอะคาเดมี่ รวม 13 คน ที่พลัดหลงถ้ําหลวงขุนน้ํานางนอน อ.แม่สาย จ.เชียงราย เมื่อช่วงเย็น ของวัน 23 มิ.ย.ที่ผ่านนั้น พร้อมทั้งเป็นกําลังใจให้กับเจ้าหน้าที่ทุกฝ่ายได้ปฏิบัติหน้าที่ในการช่วยเหลือเยาวชนและโค้ชได้โดยเร็ว
รัฐบาลไทย-ข่าวทำเนียบรัฐบาล-พิธีวางศิลาฤกษ์โครงการส่วนต่อขยายปิโตรเคมีและเคมีภัณฑ์ชนิดพิเศษ
วันจันทร์ที่ 26 มีนาคม 2561
พิธีวางศิลาฤกษ์โครงการส่วนต่อขยายปิโตรเคมีและเคมีภัณฑ์ชนิดพิเศษ
รองปลัดกระทรวงอุตสาหกรรม ร่วมเป็นเกียรติในพิธีวางศิลาฤกษ์โครงการส่วนต่อขยายปิโตรเคมีและเคมีภัณฑ์ชนิดพิเศษ บริษัท พีทีที โกลบอล เคมิคอล จํากัด (มหาชน
เมื่อวันที่ 23 มีนาคม 2561 นายอภิจิณ โชติกเสถียร รองปลัดกระทรวงอุตสาหกรรม ร่วมเป็นเกียรติในพิธีวางศิลาฤกษ์โครงการส่วนต่อขยายปิโตรเคมีและเคมีภัณฑ์ชนิดพิเศษ บริษัท พีทีที โกลบอล เคมิคอล จํากัด (มหาชน) หรือ พีทีทีจีซี ที่สอดรับกับนโยบายรัฐบาลตามโครงการพัฒนาระเบียงเศรษฐกิจพิเศษภาคตะวันออก โดยมีนายประเสริฐ บุญสัมพันธ์ ประธานกรรมการ บริษัท พีทีที โกลบอล เคมิคอล จํากัด (มหาชน) และผู้บริหารของกลุ่ม ปตท. ให้การต้อนรับ ณ พื้นที่ก่อสร้างโครงการ ORP PTTGC สาขา 2 (โรงโอเลฟินส์ ไอ-หนึ่ง) นิคมอุตสาหกรรมมาบตาพุด